Remisen, der var sammenbygget med et [[vandtårn]], blev bygget i [[1901]] og forlænget med en bagvedliggende tilbygning i [[1943]]. Denne tilbygning var af betydeligt ringere kvalitet. Bygningen lå med sine ca. 360 m<sup>2</sup> i den sydøstlige del af [[Tølløse]], hvor banestrækningen mellem [[Høng-Tølløse Jernbane|Tølløse og Høng (Slagelse)]] mødes med [[Nordvestbanen]]. Remisen ejedes af [[Regionstog A/S]]. Den blev opgivet som remise i halvfemserne, men inden da havde man udskiftet de oprindelige porte med el-drevne hæve-sænke porte for at skabe adgang for bredere vogne. Gavlens konstruktion blev herved alvorligt svækket. I 2005 væltede en del af 1943-tilbygningen, men indtil da havde man anvendt bygningen til opbevaring af forskelligt materiel.
Bygninger,_konstruktioner_og_anlæg